תקנות הטיס (רישום כלי טיס וסימונם)

{{ח:התחלה}}
{{ח:כותרת|תקנות הטיס (רישום כלי טיס וסימונם), תשל״ד–1973}}
{{ח:קטע3||תקנות בדבר רישום כלי טיס וסימונם}}

{{ח:פתיח-התחלה}}
{{ח:תיבה|ק״ת תשל״ד, 312|תקנות הטיס (רישום כלי טיס וסימונם)|https://olaw.org.il/takanot/takanot-3089.pdf}}, {{ח:תיבה|537|ת״ט|https://olaw.org.il/takanot/takanot-3113.pdf}}; {{ח:תיבה|תש״ם, 1397|תיקון|https://olaw.org.il/takanot/takanot-4113.pdf}}; {{ח:תיבה|תשמ״ב, 849|תיקון|https://olaw.org.il/takanot/takanot-4336.pdf}}; {{ח:תיבה|תשמ״ו, 897|תיקון|https://olaw.org.il/takanot/takanot-4932.pdf}}; {{ח:תיבה|תשע״א, 1367|תיקון|https://olaw.org.il/takanot/takanot-7032.pdf}}; {{ח:תיבה|תשפ״ג, 2332|תיקון|https://olaw.org.il/takanot/takanot-10743.pdf}}; {{ח:תיבה|תשפ״ד, 3086|תיקון|https://olaw.org.il/takanot/takanot-11388.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הטיס#סעיף 168|סעיפים 7}} {{ח:חיצוני|חוק הטיס#סעיף 168|ו־30}} {{ח:חיצוני|חוק הטיס|לחוק הטיס, 1927}}, ובידיעת ועדת הכלכלה של הכנסת, הנני מתקין תקנות אלה:

{{ח:מפריד}}
{{ח:הערה|תקנות אלה הותקנו מכח סמכות חוק הטיס, 1927, ושומרות על תוקפן בהתאם {{ח:חיצוני|חוק הטיס#סעיף 197|לסעיף 197 לחוק הטיס, התשע״א–2011}}.}}
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: הגדרות}}

{{ח:פנימי|פרק 2|פרק שני: רישום כלי טיס ותעודת רישום}}

{{ח:פנימי|פרק 3|פרק שלישי: תעודת רישום לסחרן}}

{{ח:פנימי|פרק 4|פרק רביעי: רישום שיעבודים ועיקולים בפנקס}}

{{ח:פנימי|פרק 5|פרק חמישי: סימני לאומיות ורישום}}

{{ח:פנימי|פרק 6|פרק ששי: סימני רישום זמניים}}

{{ח:פנימי|פרק 7|פרק שביעי: זיהוי כלי טיס ומוצרים הקשורים בו}}

{{ח:פנימי|פרק 8|פרק שמיני: קביעת סימני לאומיות ורישום}}

{{ח:פנימי|פרק 9|פרק תשיעי: הוראות שונות}}

{{ח:פנימי|תוספת|תוספת: {{מוקטן|בקשה לרישום כלי טיס}}}}

{{ח:קטע2|פרק 1|פרק ראשון: הגדרות}}

{{ח:סעיף|1|הגדרות|תיקון: תשע״א, תשפ״ג}}
{{ח:ת}} בתקנות אלה –
{{ח:ת|סוג=הגדרה}} ”אוירון“ – כלי טיס כבד מן האויר המונע על ידי מנוע והנתמך בטיסה בעיקר על ידי כנף קבועה;
{{ח:ת|סוג=הגדרה}} ”בלון“, ”כלי טיס בלתי מאויש“ – כהגדרתם {{ח:חיצוני|תקנות הטיס (נוהלי תיעוד כלי טיס וחלקיהם)|בתקנות התיעוד}};
{{ח:ת|סוג=הגדרה}} ”בניה על ידי חובב“ – ייצור או הרכבה של כלי טיס על ידי אדם או קבוצת בני־אדם למטרה שאינה עסקית, שלא על מנת לקבל ריווח ושלא למטרת ייצור שוטף אלא למטרת חינוך או הנאה;
{{ח:ת|סוג=הגדרה}} ”דאון“ – כלי טיס הכבד מן האויר, הנתמך בטיסה בעיקר על ידי כנף קבועה ואשר טיסתו אינה תלויה באופן בלעדי במנוע;
{{ח:ת|סוג=הגדרה}} ”המנהל“ – ראש מינהל התעופה האזרחית במשרד התחבורה או מי שהוא הסמיך;
{{ח:תת}} {{ח:הערה|לפי {{ח:חיצוני|חוק רשות התעופה האזרחית#סעיף 17|סעיף 17 לחוק רשות התעופה האזרחית, התשס״ה–2005}}, סמכויות ראש מינהל התעופה האזרחית במשרד התחבורה הועברו למנהל רשות התעופה האזרחית.}}
{{ח:ת|סוג=הגדרה}} ”הפנקס“ – פנקס רישום של כלי הטיס בישראל המתנהל לפי תקנות אלה;
{{ח:ת|סוג=הגדרה}} ”הרשם“ – מי שהשר מינה אותו להיות רשם כלי הטיס;
{{ח:תת}} {{ח:הערה|לפי {{ח:חיצוני|חוק הטיס#סעיף 169|סעיפים 169(א)}} {{ח:חיצוני|חוק הטיס#סעיף 199|ו־199(ג) לחוק הטיס, התשע״א–2011}}, הסמכות למנות רשם הועברה למנהל.}}
{{ח:ת|סוג=הגדרה}} ”השר“ – שר התחבורה;
{{ח:ת|סוג=הגדרה}} ”חסין אש“ – בעל יכולת עמידה בחום הנוצר מלהבה בטמפרטורה של 2,000 מעלות פרנהייט (1093 מעלות צלסיוס) למשך פרק זמן של 15 דקות, מבלי שיאבד את תכונותיו המהותיות או את יכולתו לשמש לתכלית שלה נועד;
{{ח:ת|סוג=הגדרה}} ”כלי טיס“ – כלי או מיתקן המיועד או המשמש לטיסה באויר, למעט כלי טיס זעירים (כגון טיסנים וצעצועים), זולת אם קבע השר כי תקנות אלה יחולו על כלי טיס זעירים או סוג כלי טיס זעירים המסכנים את בטיחות הטיסה;
{{ח:ת|סוג=הגדרה}} ”מדינת חוץ“ – מדינה שאיננה מדינת ישראל;
{{ח:ת|סוג=הגדרה}} ”מחזיק תעודת רישום“ – אדם הרשום בתעודת הרישום כבעל כלי הטיס המצויין בה;
{{ח:ת|סוג=הגדרה}} ”סחרן“ – אדם שהוא אזרח ישראלי או תושב קבוע בישראל והוא בעל עסק בישראל בו הוא עוסק במכירת כלי טיס;
{{ח:ת|סוג=הגדרה}} ”פ.א.ר.“ – תקנות התעופה הפדראליות של ארצות הברית של אמריקה;
{{ח:ת|סוג=הגדרה}} ”רוטורקרפט“ – כלי טיס הכבד מן האויר והנתמך בטיסה בעיקר על ידי כנף מסתובבת;
{{ח:ת|סוג=הגדרה}} ”שטח המדינה“ – שטח מדינת ישראל, לרבות השטחים הכפופים לריבונותה, לאדנותה, לממונותה או למרותה של המדינה;
{{ח:ת|סוג=הגדרה}} ”שטר מכר“ – שטר מכר כאמור {{ח:פנימי|תוספת|בטופס שנקבע בתוספת לתקנות אלה}};
{{ח:ת|סוג=הגדרה}} ”תאונת טיס“ – כהגדרתה {{ח:חיצוני|חוק הטיס#סעיף 103|בסעיף 103 לחוק}};
{{ח:ת|סוג=הגדרה}} ”תושב קבוע“ – אדם היושב ישיבת־קבע בישראל מאז יום ה׳ באייר תש״ח (14 במאי 1948), או אדם שנכנס למדינה באורח חוקי לאחר התאריך האמור וישב בה לפחות במשך שלושה חדשים שקדמו לתאריך הגשת בקשתו, ישיבת קבע;
{{ח:ת|סוג=הגדרה}} ”תעודת רישום“ – תעודת רישום של כלי טיס שנרשם בפנקס לפי תקנות אלה;
{{ח:ת|סוג=הגדרה}} ”תקנות התיעוד“ – {{ח:חיצוני|תקנות הטיס (נוהלי תיעוד כלי טיס וחלקיהם)|תקנות הטיס (נוהלי תיעוד כלי טיס וחלקיהם), התשל״ז–1977}}.

{{ח:קטע2|פרק 2|פרק שני: רישום כלי טיס ותעודת רישום}}

{{ח:סעיף|2|רישום כתנאי לטיסה}}
{{ח:ת}} לא יפעיל אדם כלי טיס הכשיר לרישום לפי תקנות אלה בשטח המדינה, אלא אם נתקיים אחד מאלה:
{{ח:תת|(1)}} כלי הטיס נרשם בפנקס ויש לגביו תעודת רישום לפי הוראות תקנות אלה;
{{ח:תת|(2)}} יש לגבי כלי הטיס היתר זמני תקף, כאמור {{ח:פנימי|סעיף 11|בתקנה 11}}, המצוי בו באותו זמן;
{{ח:תת|(3)}} מצויה בכלי הטיס תעודת רישום של כלי טיס לסחרן כאמור {{ח:פנימי|סעיף 27|בתקנה 27}}.

{{ח:סעיף|3|כשירות לרישום}}
{{ח:תת|(א)}} כלי טיס יהא כשיר לרישום בפנקס אם התקיימו לגביו שני אלה:
{{ח:תתת|(1)}} הוא בבעלותו של אזרח ישראלי או תושב קבוע, או בבעלותו של תאגיד שנרשם בישראל או שהוקם מכח דין בישראל, שלפחות שני שלישים ממנהליו הם אזרחים ישראליים או תושבים קבועים, למעט חברה נכריה שנרשמה לפי {{ח:חיצוני|חוק החברות#סעיף 346|סעיף 248 לפקודת החברות}};
{{ח:תתת|(2)}} הוא אינו רשום במדינת חוץ.
{{ח:תת|(ב)}} על אף האמור בפסקה (1) לתקנת משנה (א), רשאי השר להורות –
{{ח:תתת|(1)}} על רישומו של כלי טיס שאינו רשום במדינת חוץ בפנקס, גם אם לא נתמלאו בו התנאים המפורטים בה, אם שוכנע כי קיימת זיקה מספקת בין כלי הטיס לבין ישראל;
{{ח:תתת|(2)}} שלא לרשום כלי טיס בפנקס גם אם נתמלאו בו התנאים המפורטים בה, אם שוכנע כי יהיה ברישומו משום פגיעה בבטחון המדינה או ביחסי החוץ שלה;
{{ח:תתת|(3)}} לבטל את רישומו של כלי טיס, למחקו, לשנותו או להשעותו בכל עת, אם שוכנע שבטחון המדינה או יחסי החוץ שלה מחייבים זאת.
{{ח:תת|(ג)}} סמכויות השר כאמור בתקנת משנה (ב) אינן ניתנות לאצילה.

{{ח:סעיף|4|הפנקס}}
{{ח:תת|(א)}} לצורך רישום כלי טיס בישראל יתנהל פנקס שבו יירשמו, בין היתר, לגבי כלי טיס, שם בעלו ותוארו המשפטי, שיעבודים ועיקולים שהוטלו עליו, סימני הלאומיות והרישום שלו, שם יצרנו, סוגו והמספר הסידורי שלו כפי שקבע היצרן.
{{ח:תת|(ב)}} כל אדם רשאי, בהסכמת הרשם, לעיין ברישום כלי טיס בפנקס ולקבל העתק מאושר מאותו רישום לאחר תשלום האגרות שנקבעו.

{{ח:סעיף|5|תוקף הרישום}}
{{ח:תת|(א)}} לא יהא ברישום כלי טיס בפנקס משום הוכחת בעלות עליו.
{{ח:תת|(ב)}} רישום כלי טיס בפנקס יהא ראיה חותכת בדבר לאומיות כלי הטיס למטרות בינלאומיות וראיה לכאורה בדבר לאומיות כלי הטיס בהליכים בהתאם לדיני ישראל.

{{ח:סעיף|6|בקשה לרישום בפנקס או לביטולו}}
{{ח:תת|(א)}} בעל כלי טיס המבקש את רישומו בפנקס או את ביטול רישומו (להלן – המבקש), יגיש בקשה לרשם {{ח:פנימי|תוספת|בטופס שנקבע בתוספת}}; על בקשת רישום יחולו גם הוראות {{ח:פנימי|סעיף 10|תקנה 10}}.
{{ח:תת|(ב)}} היה כלי טיס בבעלותו של יותר מאדם אחד, תיחתם הבקשה בידי כל אחד מהבעלים.
{{ח:תת|(ג)}} היה המבקש סוכנו או נציגו של בעל כלי הטיס –
{{ח:תתת|(1)}} יציין בטופס הבקשה את שם בעל כלי הטיס;
{{ח:תתת|(2)}} יחתום את שמו ויציין כי הוא סוכן או נציג;
{{ח:תתת|(3)}} יצרף לבקשה יפוי כוח נוטריוני מבעל כלי הטיס או העתק מאושר ממנו; לענין זה לא ישמש יפוי כוח נוטריוני שחלפו שלוש שנים מיום נתינתו, אלא אם צויין בו שתוקפו לתקופה פלונית העולה על שלוש שנים.
{{ח:תת|(ד)}} המבקש ישיב תשובה נכונה ומלאה על כל שאלה שבטופס הבקשה ועל כל שאלה שהציג לו הרשם; לפי דרישת הרשם יוכיח המבקש את זהות כלי הטיס, את הבעלות עליו ואת תשלומי המכס, המסים וההיטלים או האגרות החלים על כלי הטיס האמור.
{{ח:תת|(ה)}} היה המבקש קונה המחזיק מכבר בכלי הטיס או קונה במקח אגב שכירות, יצרף לבקשה את העתק שטר המכר או העתק חוזה המקח אגב שכירות המתייחסים לכלי הטיס כשהם מאושרים ומאומתים כדין.

{{ח:סעיף|7|בקשת תאגיד שאינו שותפות|תיקון: תשמ״ב}}
{{ח:ת}} היה המבקש תאגיד, למעט שותפות –
{{ח:תת|(1)}} יחתום על הבקשה אדם המוסמך לכך מאת התאגיד;
{{ח:תת|(2)}} יצויין תוארו של החותם על גבי הבקשה;
{{ח:תת|(3)}} יצורף לבקשה כתב הסמכה מאת מועצת המנהלים של התאגיד או מאת הועד המנהל שלו, לפי הענין, מאושר ומאומת ביד בעל זכות חתימה לאותה מטרה בתאגיד, המייפה את כוחו של חותם הבקשה לחתום על הבקשה בשם התאגיד;
{{ח:תת|(4)}} תוטבע חותמת התאגיד על גבי הבקשה.

{{ח:סעיף|8|בקשת שותפות}}
{{ח:ת}} היה המבקש שותפות, יחתום על הבקשה שותף כללי כמשמעותו {{ח:חיצוני|פקודת השותפויות|בפקודת השותפויות}} ויצויינו בה שמה המלא של השותפות ושמו של כל שותף כללי.

{{ח:סעיף|9|רישום תסיבת בעלות מכוח החוק}}
{{ח:תת|(א)}} נסבה הבעלות בכלי טיס עקב עיקול שהוטל עליו שהסתיים במכירתו באמצעות לשכת ההוצאה לפועל, או עקב מימוש משכון באמצעות לשכת ההוצאה לפועל, יצרף המבקש לבקשה דו״ח מנהל מכירות בדבר המכירה, כאמור {{ח:חיצוני|תקנות ההוצאה לפועל#סעיף 46|בתקנה 45 לתקנות ההוצאה לפועל, תשכ״ח–1968}}, וצו חתום ביד ראש ההוצאה לפועל המורה על רישום העברת כלי הטיס מהבעל הרשום בפנקס למבקש כאמור {{ח:חיצוני|תקנות ההוצאה לפועל#סעיף 38|בתקנה 46(ב) לתקנות האמורות}}.
{{ח:תת|(ב)}} נסבה הבעלות בכלי טיס עקב מות בעלו, יצרף המבקש לבקשה צו ירושה או צו קיום צוואה, לפי הענין.
{{ח:תת|(ג)}} מבקש אשר קנה כלי טיס מעזבונו של נפטר יצרף לבקשה שטר מכר חתום ביד מנהל העזבון בשם העזבון וכן צו קיום צוואה או צו ירושה, לפי הענין. לא מונה מנהל עזבון, יצרף המבקש לבקשה ולצו האמור שטר מכר חתום בידי היורשים החוקיים וכן אישור חתום בידיהם כי לא מונה מנהל עזבון וכי המוכר הוא אדם הרשאי למכור את כלי הטיס לפי דין.
{{ח:תת|(ד)}} היה המבקש מנהל עזבון שפרטת העזבון שהגיש לבית המשפט מכילה כלי טיס, יצרף לבקשה צו מאת בית המשפט הממנה אותו להיות מנהל העזבון; תעודת רישום כלי הטיס תינתן למבקש כמנהל העזבון.
{{ח:תת|(ה)}} היה המבקש אפוטרופוס שפרטת נכסי החסוי שהגיש לבית המשפט מכילה כלי טיס, יצרף לבקשה צו מאת בית המשפט הממנה אותו להיות אפוטרופוס על החסוי; תעודת רישום כלי הטיס תינתן למבקש כאפוטרופוס.
{{ח:תת|(ו)}} היה המבקש מפרק עסקים או כונס נכסים של תאגיד שהינו בעל כלי טיס, יצרף לבקשה צו מאת בית המשפט המצווה על העברת כלי הטיס לרשות המפרק או הכונס; תעודת רישום כלי הטיס תינתן למבקש כמפרק עסקים או ככונס נכסים.
{{ח:תת|(ז)}} היה המבקש נאמן על רכוש פושט רגל המכיל כלי טיס, שמינוהו הנושים או בית המשפט, יצרף לבקשה את החלטת הנושים או את כתב המינוי או את צו בית המשפט הממנה אותו להיות הנאמן על רכוש פושט הרגל; תעודת רישום כלי הטיס תינתן למבקש כנאמן בפשיטת הרגל.

{{ח:סעיף|10|בקשה לרישום כלי טיס ותעודת רישומו|תיקון: תשמ״ב}}
{{ח:תת|(א)}} המבקש רישום כלי טיס ותעודת רישומו ימציא לרשם מסמכים אלה:
{{ח:תתת|(1)}} מקור של הבקשה לרישום כלי טיס;
{{ח:תתת|(2)}} שטר מכר חתום בידי המוכר או ראיות אחרות בדבר בעלות הקונה־המבקש כאמור בתקנות אלה;
{{ח:תתת|(3)}} קבלה בדבר תשלום אגרת תעודת רישום.
{{ח:תת|(ב)}} הרשם רשאי לסרב לקבל בקשה אם ימצא כי פרט מהפרטים שצויינו בה או במסמכים שצורפו לה אינו מדוייק, או כי שם המבקש אינו זהה עם חתימתו.

{{ח:סעיף|11|היתר זמני}}
{{ח:תת|(א)}} הגיש בעל כלי טיס הכשיר לרישום בפנקס בקשה לרישום כלי הטיס ולתעודת רישומו, יהא המבקש רשאי לשאת בכלי הטיס את ההעתק הוורוד של הבקשה כהיתר זמני להפעילו ללא רישום בתנאי שהרשם אישר על גבי ההעתק הוורוד של הבקשה את תאריך מסירת הבקשה וכי לבקשה צורפו המסמכים הדרושים. היתר זמני כאמור יהא תקף עד שיקבל המבקש את תעודת הרישום, או עד לתאריך שבו הודיע הרשם למבקש בכתב על סרובו לרשום את כלי הטיס, אך לא יותר מ־30 יום מהתאריך שבו אישר הרשם על גבי ההעתק הוורוד של הבקשה כאמור.
{{ח:תת|(ב)}} תקנת משנה (א) לא תחול לגבי בקשה המוגשת לפי {{ח:פנימי|סעיף 14|תקנה 14}} לרישומו של כלי טיס שהיה רשום לאחרונה במדינת חוץ.

{{ח:סעיף|12|רישום כלי טיס שלא היה רשום}}
{{ח:תת|(א)}} אזרח ישראלי או תושב קבוע שהינו בעל כלי טיס שאינו רשום בפנקס או במדינת חוץ רשאי להגיש בקשה לרישום כלי הטיס בפנקס על שמו; לענין זה עליו לצרף לבקשה שטר מכר חתום בידי המוכר וערוך לפי {{ח:פנימי|תוספת|הטופס שבתוספת}}, או כל ראיה אחרת לבעלות כפי שדרש הרשם, ולמלא אחר יתר ההוראות שבתקנות אלה.
{{ח:תת|(ב)}} בעל כלי טיס שנבנה בידי חובב, המגיש בקשה לרישומו –
{{ח:תתת|(1)}} יתאר את כלי הטיס לפי הקטגוריה שלו (אוירון, רוטורקרפט, דאון או בלון חופשי), מספרו הסידורי, מספר המושבים, טיפוס המנוע (בוכנה, טורבו־פרופלר, טורבו־סילון, או סוג אחר), מספר המנועים שנקבעו בכלי הטיס, סוגם, שם יצרנם, דגמם ומספרם הסידורי;
{{ח:תתת|(2)}} ימציא תצהיר המאשר שכלי הטיס נבנה מרכיבים שהוא בעלם;
{{ח:תתת|(3)}} ימציא שטר מכר מיצרן החלקים המיועדים להרכבה עצמית (זווד) שמהם בנה את כלי הטיס.
{{ח:תת|(ג)}} בעל כלי טיס, למעט אדם המחזיק בתעודת סוג, אשר הוא הרכיבו מרכיבים בהתאם למבנה טיפוס שאושר על ידי המנהל, יתאר את כלי הטיס ומנועיו כמצויין בתקנת משנה (ב) וימציא ראיות לבעלותו על כלי הטיס, להנחת דעת הרשם, כגון שטרי מכר לכל הרכיבים העיקריים של כלי הטיס.

{{ח:סעיף|13|כלי טיס שהיה רשום לאחרונה בפנקס}}
{{ח:תת|(א)}} אזרח ישראלי או תושב קבוע שהינו בעל כלי טיס שהיה רשום לאחרונה בפנקס על שם אדם אחר, רשאי להגיש בקשה לרישום כלי הטיס על שמו בפנקס אם צרף לבקשה שטר מכר חתום בידי המוכר, או ראיה אחרת לבעלותו כדלהלן:
{{ח:תתת|(1)}} רכש המבקש את כלי הטיס מאדם שעל שמו היה כלי הטיס רשום לאחרונה, ימציא לרשם ראיה להעברת הבעלות מאותו אדם למבקש;
{{ח:תתת|(2)}} רכש המבקש את כלי הטיס שלא מאדם כאמור בפסקה (1), ימציא לרשם ראיית בעלות לגבי כל העסקאות שבוצעו בקשר לאותו כלי טיס מעת רישומו האחרון בפנקס ועד למכירתו למבקש.
{{ח:תת|(ב)}} נבצר מהמבקש מסיבות מיוחדות להמציא ראיות בעלות כאמור בפסקאות (1) ו־(2) לתקנת משנה (א), ימציא לרשם כל ראיה אחרת, להנחת דעת הרשם, בצירוף תצהיר שבו צויינו הסיבות לאי־יכולתו להמציא שטר מכר או מסמך אחר המעיד על בעלותו בכלי הטיס ובצירוף ראיה אחרת לקיום העסקה.

{{ח:סעיף|14|כלי טיס שהיה רשום לאחרונה במדינת חוץ|תיקון: תשמ״ו}}
{{ח:ת}} אזרח ישראלי או תושב קבוע שהוא בעל כלי טיס שהיה רשום לאחרונה בהתאם לדיני מדינת חוץ, רשאי להגיש בקשה לרישום כלי טיס על שמו בפנקס, אם המציא עם בקשתו –
{{ח:תת|(1)}} שטר מכר מהמוכר או ראיה אחרת בדבר בעלותו להנחת דעת הרשם;
{{ח:תת|(2)}} ראיה, להנחת דעת הרשם, כי רישום כלי הטיס במדינת החוץ בוטל או אינו תקף, באחת הדרכים האלה:
{{ח:תתת|(א)}} הצהרה מטעם הרשות המוסמכת במדינת החוץ שבה היה רשום כלי הטיס, לפיה בוטל הרישום או שהוא אינו תקף, תוך ציון שמו ותוארו של המצהיר בשם הרשות המוסמכת, תיאורו של כלי הטיס לפי שם יצרנו, דגמו ומספרו הסידורי;
{{ח:תתת|(ב)}} פסק דין סופי או צו מאת בית משפט או בית דין מוסמך במדינת החוץ, הקובע, לפי דיני אותה מדינה, שהרישום אינו תקף.

{{ח:סעיף|15|המצאת תעודת רישום}}
{{ח:ת}} מולאו הוראות תקנות אלה לגבי רישום כלי טיס, ירשום הרשם את כלי הטיס בפנקס וימציא לבעלו תעודת רישום.

{{ח:סעיף|16|מועד רישום}}
{{ח:תת|(א)}} כלי טיס, למעט כלי טיס שהיה רשום לאחרונה במדינת חוץ, רואים אותו כרשום בפנקס במועד שבו קיבל הרשם את כל המסמכים כאמור {{ח:פנימי|סעיף 12|בתקנות 12}} {{ח:פנימי|סעיף 13|או 13}}.
{{ח:תת|(ב)}} כלי טיס שהיה רשום לאחרונה במדינת חוץ רואים אותו כרשום בפנקס במועד שבו חתם הרשם על תעודת הרישום לגבי אותו כלי טיס, לאחר שכל המסמכים כאמור {{ח:פנימי|סעיף 14|בתקנה 14}} נתקבלו והוא בדק אותם.

{{ח:סעיף|17|תוקף תעודת רישום|תיקון: תשע״א}}
{{ח:ת}} תוקפה של תעודת רישום כלי טיס שהוציא הרשם על פי תקנות אלה יפקע בהתקיים אחת מאלה:
{{ח:תת|(1)}} כלי הטיס שלגביו ניתנה תעודת הרישום נרשם במדינת חוץ;
{{ח:תת|(2)}} כלי הטיס הושמד כליל או אינו ניתן יותר לשיקום ולשימוש;
{{ח:תת|(3)}} עברו עשרה ימים מיום שינוי הבעלות על כלי הטיס;
{{ח:תת|(4)}} בעל כלי הטיס איבד את אזרחותו הישראלית או חדל להיות תושב קבוע;
{{ח:תת|(5)}} עברו שלושים יום מיום מותו של בעל כלי הטיס;
{{ח:תת|(6)}} אם בעל כלי הטיס היא שותפות עברו שלשים יום מיום שקרתה אחת מאלה:
{{ח:תתת|(א)}} גמר הליכי פירוק השותפות על פי צו בית משפט כאמור {{ח:חיצוני|פקודת השותפויות#סעיף 45|בסעיף 41 לפקודת השותפויות}};
{{ח:תתת|(ב)}} פירוק השותפות כתום מועדה או בהודעה כאמור {{ח:חיצוני|פקודת השותפויות#סעיף 41|בסעיף 38 לפקודת השותפויות}};
{{ח:תתת|(ג)}} פירוק השותפות מחמת פשיטת רגל, מוות, שיעבוד או אי־חוקיות כאמור {{ח:חיצוני|פקודת השותפויות#סעיף 42|בסעיפים 39}} {{ח:חיצוני|פקודת השותפויות#סעיף 44|ו־40 לפקודת השותפויות}};
{{ח:תת|(7)}} אם בעל כלי טיס הוא אגודה עותמאנית – עברו שלושים יום מגמר הליכי פירוקה כאמור {{ח:חיצוני|חוק העמותות#פרק ז|בסעיף 14 לחוק העותמאני על האגודות}};
{{ח:תת|(8)}} אם בעל כלי הטיס הוא חברה – עברו שלושים יום מגמר פירוק עסקיה כאמור {{ח:חיצוני|חוק החברות#חלק 8א|בחלק ו׳ של פקודת החברות}};
{{ח:תת|(9)}} אם בעל כלי הטיס הוא אגודה שיתופית – עברו ארבעה חדשים מיום שפורסם ברשומות צו רשם האגודות השיתופיות על פירוקה כאמור {{ח:חיצוני|פקודת האגודות השיתופיות#סעיף 46|בסעיף 46 לפקודת האגודות השיתופיות}}.

{{ח:סעיף|18|ביטול רישום לפי בקשה}}
{{ח:ת}} על פי בקשה בכתב מאת בעל כלי הטיס רשאי הרשם לבטל תעודת רישום אם היא צורפה לבקשה.

{{ח:סעיף|19|החזרת תעודת רישום}}
{{ח:ת}} תעודת רישום שפקע תוקפה תוחזר לידי הרשם, כשצדה האחורי ממולא כדבעי –
{{ח:תת|(1)}} תוך חמישה ימים מיום קרות המאורע המפקיע את תוקפה –
{{ח:תתת|(א)}} לפי {{ח:פנימי|סעיף 17|תקנה 17(1)}} – מאת האדם שהיה בעל כלי הטיס לפני רישומו במדינת חוץ;
{{ח:תתת|(ב)}} לפי {{ח:פנימי|סעיף 17|תקנה 17(2) עד (4), או (6) עד (9)}} – מאת מחזיק התעודה;
{{ח:תת|(2)}} תוך ששים יום מיום מותו של מחזיק תעודת הרישום – מאת מנהל העזבון או המוציא לפועל של העזבון, ואם לא מונה מנהל עזבון או מוציא לפועל של עזבון – מאת היורש החוקי.

{{ח:סעיף|20|רישום בלתי תקף}}
{{ח:ת}} רישום כלי הטיס בפנקס אינו בר־תוקף אם בעת הרישום נתקיימה אחת מאלה:
{{ח:תת|(1)}} כלי הטיס היה רשום במדינת חוץ;
{{ח:תת|(2)}} המבקש לא היה בעל כלי הטיס;
{{ח:תת|(3)}} המבקש לא היה בעל אזרחות ישראלית או תושב קבוע בישראל, זולת אם השתמש השר בסמכותו לפי {{ח:פנימי|סעיף 3|תקנה 3(ב)(1)}} והורה על רישום כלי הטיס בפנקס.

{{ח:סעיף|20א|עדכון מען|תיקון: תשע״א}}
{{ח:תת|(א)}} בעליו של כלי טיס יודיע לרשם על כל שינוי במענו וזאת בתוך 14 ימים מיום השינוי.
{{ח:תת|(ב)}} קיבל הרשם הודעה בדבר שינוי במען הרשום, יוציא לבעליו של כלי הטיס תעודת רישום חדשה, מתאימה.

{{ח:סעיף|21|החזרת תעודת הרישום}}
{{ח:ת}} היה הרישום בפנקס בלתי תקף, כאמור {{ח:פנימי|סעיף 20|בתקנה 20}}, יחזיר מחזיק תעודת הרישום את התעודה בהקדם האפשרי לרשם; לא החזירה כאמור, יורה הרשם למחזיק להחזיר אותה תוך חמישה ימים, ורישום כלי הטיס בפנקס יימחק תוך חמישה ימים מהיום בו הורה הרשם על החזרת התעודה כאמור.

{{ח:סעיף|22|מחיקת רישום וביטול תעודת הרישום}}
{{ח:תת|(א)}} משפקע תוקף תעודת רישום, כאמור {{ח:פנימי|סעיף 17|בתקנה 17}}, ימחוק הרשם מהפנקס את שם בעל כלי הטיס הרשום בפנקס ויבטל את תעודת הרישום לאחר שהוחזרה לו; לא הוחזרה התעודה, כאמור {{ח:פנימי|סעיף 19|בתקנה 19}}, ימחוק הרשם את שם בעל כלי הטיס הרשום בפנקס ויבטל את תעודת הרישום בתום חמישה ימים מהיום שבו שלח בדואר רשום הודעה בדבר המחיקה.
{{ח:תת|(ב)}} מחיקת שם בעל כלי הטיס הרשום בפנקס וביטול תעודת הרישום של כלי הטיס, אין בהם כדי לשנות את סימני הלאומיות והרישום של כלי הטיס, אלא אם נרשם כלי הטיס לאחר מכן במדינת חוץ.

{{ח:סעיף|23|ביטול תעודה למטרת יצוא}}
{{ח:ת}} בעל כלי טיס המבקש לבטל את תעודת הרישום לשם יצואו של כלי הטיס, ימציא לרשם בקשה בכתב לביטול תעודת הרישום ויתאר בה את כלי הטיס לפי סימני הלאומיות והרישום, שם יצרנו, דגמו, מספרו הסידורי והמדינה שאליה ייוצא.

{{ח:סעיף|24|החזרת שטר המכר המקורי}}
{{ח:ת}} מי שנדרש על פי תקנות אלה להמציא שטר מכר או כל מסמך אחר ומבקש להחזיר לו את המסמך המקורי לאחר הרישום, ימציא לרשם, בנוסף למקור, העתק ממנו; לאחר הרישום בפנקס יוחזר המקור לידי המבקש וההעתק יישמר במשרד הרשם כשבו מצויין תאריך הרישום בפנקס והעובדה שהרשם בדק את ההעתק ומצאו מתאים למקור.

{{ח:סעיף|25|כפל תעודת רישום}}
{{ח:תת|(א)}} נגנבה תעודת רישום, אבדה או הושמדה, רשאי מי שהחזיק בה –
{{ח:תתת|(1)}} לבקש מהרשם כפל ממנה;
{{ח:תתת|(2)}} לבקש תעודת רישום זמנית אם רצה להפעיל את כלי הטיס לפני קבלת כפל תעודת הרישום. תעודת רישום זמנית יכול שתישלח למבקש במברק והוא חייב לשאתה בכלי הטיס; תעודה זו תקפה עד מועד קבלת כפל התעודה בידי המחזיק.
{{ח:תת|(ב)}} בעד כפל תעודה או בעד תעודת רישום זמנית תשולם האגרה שנקבעה.

{{ח:קטע2|פרק 3|פרק שלישי: תעודת רישום לסחרן}}

{{ח:סעיף|26|בקשה לתעודה}}
{{ח:תת|(א)}} סחרן או יצרן של כלי טיס המבקש לקבל תעודת רישום של כלי טיס לסחרן (להלן – תעודת רישום לסחרן) יגיש בקשה לרשם {{ח:פנימי|תוספת|בטופס שנקבע בתוספת}}.
{{ח:תת|(ב)}} הרשם רשאי לתת לסחרן או ליצרן של כלי טיס יותר מעותק אחד של תעודת רישום לסחרן כדי לאפשר לו הטסת יותר מכלי טיס אחד בעת אחת.

{{ח:סעיף|27|תנאים למתן תעודה}}
{{ח:ת}} הרשם יהא רשאי לתת תעודת רישום לסחרן למבקש, אם נתקיימו בו תנאים אלה:
{{ח:תת|(1)}} הוא אזרח ישראלי או תושב קבוע או תאגיד שנרשם בישראל או שהוקם מכוח דין בישראל שלפחות שני שלישים ממנהליו הם אזרחים ישראליים או תושבים קבועים, למעט חברה נכריה שנרשמה לפי {{ח:חיצוני|חוק החברות#סעיף 346|סעיף 248 לפקודת החברות}};
{{ח:תת|(2)}} הוא בעל עסק בישראל שבו הוא עוסק במכירת כלי טיס או בייצורם.

{{ח:סעיף|28|הוכחת בעלות}}
{{ח:ת}} לא ישתמש סחרן בתעודת רישום לסחרן לצורך הפעלת כלי טיס אלא אם המציא לרשם ראיה, להנחת דעת הרשם, בדבר בעלותו בכלי הטיס.

{{ח:סעיף|29|מגבלות שימוש בתעודה}}
{{ח:ת}} בתעודת רישום לסחרן ניתן להשתמש לגבי כל אחד מכלי הטיס שבבעלות מקבל התעודה, אם מתקיימים כל אלה:
{{ח:תת|(1)}} ביצוע הטיסה דרוש לשם ביצוע טיסת ניסוי או לשם הצגת כלי הטיס או מכירתו;
{{ח:תת|(2)}} כלי הטיס מופעל על ידי הסחרן או היצרן שעל שמו הוצאה התעודה, שליחו, עובדו או קונה מיועד של כלי טיס המבצע טיסת תצוגה או טיסת ניסוי בכלי הטיס בהשגחת בעל התעודה;
{{ח:תת|(3)}} כלי הטיס מופעל בשטח שאינו שטחה של מדינת חוץ, זולת אם משתמשים בכלי הטיס כדי למסרו לקונה ממדינת חוץ;
{{ח:תת|(4)}} כלי הטיס נושא סימן רישום זמני ותעודת כושר טיסה או הרשאת טיסה מיוחדת שבהן מצויין סימן הרישום כאמור;
{{ח:תת|(5)}} התעודה נמצאת בכלי הטיס בעת הפעלתו.

{{ח:סעיף|30|תוקף התעודה}}
{{ח:ת}} תוקף תעודת רישום לסחרן יפקע בתום שנה מיום הוצאתה; פקע תוקף התעודה, יפקע תוקפם של כל עותקיה שניתנו לפי {{ח:פנימי|סעיף 26|תקנה 26}}.

{{ח:סעיף|31|חובות מחזיק תעודה}}
{{ח:ת}} בעל תעודת רישום לסחרן יודיע מיד לרשם על כל אחד מאלה –
{{ח:תת|(1)}} שינוי שמו;
{{ח:תת|(2)}} שינוי מענו;
{{ח:תת|(3)}} שינוי המשפיע על מעמדו כאזרח ישראלי או כתושב קבוע;
{{ח:תת|(4)}} חיסול עסקו.

{{ח:סעיף|32|איסור הובלת נוסעים בתמורה}}
{{ח:ת}} בעל תעודת רישום לסחרן לא יטיס כלי טיס שבבעלות עסקו ולא יניח לאחר להטיסו בתמורה או כאשר מצויים בו בעת הטיסה יותר ממספר נוסעים ההכרחי לצורך אותה טיסה, לרבות הקונה המיועד, יועצו הטכני או עובדו.

{{ח:סעיף|33|איסור הובלת מטען}}
{{ח:ת}} בעל תעודת רישום לסחרן המטיס כלי טיס שבבעלות עסקו לא יוביל ולא יתיר להוביל בו מטען נוסף על המטען הדרוש לבדיקת כושרו של כלי הטיס, ולא יפרוק את המטען הדרוש כאמור אלא במקום שהוטען, זולת אם הדבר דרוש בעת ביצוע הטיסה ולצרכיה.

{{ח:קטע2|פרק 4|פרק רביעי: רישום שיעבודים ועיקולים בפנקס}}

{{ח:סעיף|34|רישום שיעבודים ועיקולים בפנקס}}
{{ח:ת}} המבקש לרשום בפנקס שיעבוד או עיקול על כלי טיס ימציא לרשם, ביחד עם בקשתו, העתק מאומת של אחת מאלה:
{{ח:תת|(1)}} הודעת מישכון של כלי הטיס שקויימו לגביה הוראות {{ח:חיצוני|תקנות המשכון (סדרי רישום ועיון)#סעיף 8|תקנה 5 לתקנות המשכון (סדרי רישום ועיון), תשכ״ז–1967}} (להלן – תקנות המשכון);
{{ח:תת|(2)}} תעודה החתומה בידי רשם החברות על רישומם של משכנתאות או שיעבודים על כלי הטיס, שנרשמו על פי {{ח:חיצוני|פקודת החברות#פרק ה סימן ח|סעיף 127 לפקודת החברות}};
{{ח:תת|(3)}} תעודה החתומה בידי רשם על פי חיקוק, על רישומם של משכנתאות או שיעבודים על כלי טיס על פי אותו חיקוק;
{{ח:תת|(4)}} צו בית משפט, בית דין או ראש ההוצאה לפועל בדבר הטלת שיעבוד או עיקול מטעמם.

{{ח:סעיף|35|שינוי ברישום כלי טיס משועבד}}
{{ח:ת}} נרשם בפנקס שיעבוד או עיקול על כלי טיס לפי {{ח:פנימי|סעיף 34|תקנה 34}}, לא ייעתר הרשם לבקשה לשינוי הרישום של כלי הטיס, אלא בהסכמת בעל השיעבוד, או על פי צו בית משפט, בית דין או ראש ההוצאה לפועל המבטל את השיעבוד, מעבירו או מסיבו, או המבטל את העיקול.

{{ח:סעיף|36|ביטול שיעבוד, העברתו או תסיבתו}}
{{ח:ת}} בוטל שיעבוד, הועבר או נסב, ימחוק הרשם מהפנקס את השיעבוד, או ירשום את הביטול, ההעברה או התסיבה, הכל לפי הענין, לבקשת בעל כלי הטיס, אם המציא לו העתק מאומת של הודעה על ביטולו, העברתו או תסיבתו ואם קויימו לגביה הוראות {{ח:חיצוני|תקנות המשכון (סדרי רישום ועיון)#סעיף 8|תקנה 5 לתקנות המשכון}}, או העתק מאומת של צו בית משפט, בית דין או ראש ההוצאה לפועל המבטל את השיעבוד, מעבירו או מסיבו.

{{ח:סעיף|37|רישום שיעבוד בתעודת רישום כלי טיס}}
{{ח:תת|(א)}} המבקש לרשום בפנקס שיעבוד על כלי טיס, ביטולו, העברתו או תסיבתו, או עיקול או ביטולו, ישלם את האגרה שנקבעה וימציא לרשם את תעודת רישום כלי הטיס אם היא ברשותו; הרשם יציין על גבי התעודה את דבר רישום השיעבוד בפנקס, ביטולו, העברתו או תסיבתו, או את דבר רישום העיקול בפנקס או ביטולו.
{{ח:תת|(ב)}} הרשם רשאי לדרוש מבעל כלי טיס להמציא לו את תעודת הרישום כדי לרשום בה שיעבוד, ביטולו, העברתו או תסיבתו, או עיקול או ביטולו, בהתאם לבקשה שהוגשה לו לפי תקנה זו.

{{ח:קטע2|פרק 5|פרק חמישי: סימני לאומיות ורישום}}

{{ח:סעיף|38|קביעת סימני הלאומיות והרישום כתנאי לטיסה}}
{{ח:תת|(א)}} לא יפעיל אדם כלי טיס הרשום בפנקס ולא יתיר בעלו את הטסתו, אלא אם מסומנים עליו או קבועים בו סימני הלאומיות והרישום כפי שנקבעו לגביו לפי תקנות אלה ובהתאם להן.
{{ח:תת|(ב)}} לא יטיס אדם בשטח המדינה כלי טיס הרשום במדינת חוץ ולא יתיר בעלו את הטסתו, אלא אם מסומנים עליו סימני הלאומיות והרישום כפי שנקבעו לגבי כלי הטיס לפי דיני מדינת החוץ בה הוא רשום.
{{ח:תת|(ג)}} בעל כלי טיס ישראלי לא יעשה ולא ירשה לעשות מעשה שיש בו כדי להעלים את דבר רישומו של כלי הטיס בפנקס או לשנות את סימני הלאומיות והרישום שלו.
{{ח:תת|(ד)}} בעל כלי טיס שאינו כלי טיס ישראלי לא יעשה ולא ירשה לאחר לעשות מעשה שיש בו כדי להציג את כלי הטיס ככלי טיס הרשום בפנקס.
{{ח:תת|(ה)}} לא יסמן אדם על גבי כלי טיס כל סימן, סמל או דבר אחר המשנה את סימני הלאומיות והרישום שלו או שיש בו כדי להטעות.

{{ח:סעיף|39|ציון סימני הלאומיות והרישום בבקשה לרישום}}
{{ח:תת|(א)}} אדם המגיש בקשה לרישום כלי טיס, למעט בקשה לרישום כלי טיס שהיה רשום לאחרונה במדינת חוץ, יציין בבקשתו ובמצורפות לה את סימני הלאומיות והרישום הישראליים שהקצה לו הרשם כמפורט להלן:
{{ח:תתת|(1)}} כלי טיס שלא היה רשום לאחרונה בפנקס או במדינת חוץ – המבקש ישיג את סימני הלאומיות והרישום הישראליים מהרשם באמצעות בקשה בכתב שבה יתאר את כלי הטיס לפי שם יצרנו, הסוג, הדגם והמספר הסידורי ויציין כי כלי הטיס לא היה רשום לאחרונה בפנקס או במדינת חוץ; הובא כלי הטיס לישראל ממדינת חוץ – יצרף המבקש תצהיר או כל ראיה אחרת, להנחת דעת הרשם, לפיהם כלי הטיס לא היה רשום מעולם במדינת חוץ;
{{ח:תתת|(2)}} כלי טיס שהיה רשום לאחרונה בישראל – המבקש יציין את סימני הלאומיות והרישום הישראליים שהוקצו לכלי הטיס על גבי בקשתו ובמסמכים המצורפים לה, זולת אם הוא מבקש סימני רישום שונים, כאמור {{ח:פנימי|סעיף 44|בתקנה 44}}.
{{ח:תת|(ב)}} תקנת משנה (א) לא תחול על בעל תעודת רישום כלי טיס לסחרן המבקש סימני רישום זמניים, על יצרן המבקש קבוצת סימני לאומיות ורישום ישראליים, כאמור {{ח:פנימי|סעיף 41|בתקנה 41}}, ועל אדם המבקש סימני רישום מיוחדים, כאמור {{ח:פנימי|סעיף 42|בתקנה 42}}.

{{ח:סעיף|40|סימני הלאומיות והרישום הישראליים|תיקון: תשפ״ד}}
{{ח:ת}} סימני הלאומיות הישראליים יהיו "4X - -‎" או "4Z - -‎" וסימני הרישום הישראליים יהיו שלוש אותיות לטיניות ראשיות.

{{ח:סעיף|41|סימני לאומיות ורישום ליצרן}}
{{ח:ת}} יצרן רשאי לבקש מהרשם סימני לאומיות ורישום במספר המספיק לו לייצור כלי טיס למשך שמונה עשר החדשים הבאים.

{{ח:סעיף|42|סימני רישום מיוחדים}}
{{ח:ת}} סימני רישום שעדיין לא הוקצו על ידי הרשם יכול שיהיו מוקצים כסימני רישום מיוחדים לפי בקשת בעל כלי הטיס או מי שעומד להיות בעלו, לאחר ששולמה האגרה שנקבעה.

{{ח:סעיף|43|הודעה על הקצאת סימני רישום מיוחדים}}
{{ח:תת|(א)}} הקצה הרשם סימני רישום מיוחדים, יודיע על כך לבעל כלי הטיס.
{{ח:תת|(ב)}} סימני רישום מיוחדים שהוקצו וטרם נקבעו על כלי טיס יישמרו לתקופה של שנה אחת; הרשם רשאי להאריך את התקופה לשנה נוספת לאחר ששולמה האגרה שנקבעה.

{{ח:סעיף|44|שינוי סימני הרישום}}
{{ח:ת}} מבקש הרוצה בשינוי סימני הרישום של כלי הטיס שבבעלותו רשאי להגיש בקשה לכך לרשם לאחר ששולמה האגרה שנקבעה.

{{ח:קטע2|פרק 6|פרק ששי: סימני רישום זמניים}}

{{ח:סעיף|45|סימני רישום זמניים}}
{{ח:ת}} הרשם רשאי להקצות סימן רישום זמני ליצרן או לסחרן המחזיקים תעודת רישום לסחרן, לשם קביעתו הזמנית על גבי כלי טיס בשעת ביצוע טיסה בהתאם {{ח:פנימי|סעיף 29|לתקנה 29}}.

{{ח:סעיף|46|בקשה לסימני רישום זמניים}}
{{ח:ת}} מחזיק תעודת רישום לסחרן רשאי לבקש מהרשם להקצות לו סימני רישום זמניים לצורך עסקו; הבקשה תוגש בכתב ויצויינו בה פרטים אלה:
{{ח:תת|(1)}} עובדות המצדיקות, להנחת דעת הרשם, הקצאת סימני רישום זמניים כמבוקש;
{{ח:תת|(2)}} מספר עתקי תעודת רישום לסחרן שניתנו לו מאת הרשם.

{{ח:סעיף|47|תנאי לשימוש בסימני רישום זמניים}}
{{ח:תת|(א)}} לא ישתמש אדם בסימן רישום זמני אלא –
{{ח:תתת|(1)}} לגבי כלי טיס שבבעלות מי שיש לו תעודת רישום לסחרן;
{{ח:תתת|(2)}} לגבי כלי טיס שאינו רשום בפנקס או במדינת חוץ ושאינו נושא על גביו כל סימן זיהוי אחר;
{{ח:תתת|(3)}} לגבי כלי טיס אחד בטיסה באותה שעה.
{{ח:תת|(ב)}} לא ישתמש אדם בסימן רישום זמני לצורך הטסת כלי טיס לישראל למטרת יבואו.

{{ח:סעיף|48|תוקף סימני רישום זמניים}}
{{ח:ת}} תוקפו של סימן רישום זמני יפקע עם פקיעת תוקפה של תעודת רישום לסחרן.

{{ח:סעיף|49|חובת ניהול רישום של סימנים זמניים}}
{{ח:תת|(א)}} מחזיק תעודת רישום לסחרן ינהל פנקס בצורה שאישר הרשם, שבו ירשום את סימני הרישום הזמניים שהוקצו לו לגבי כלי טיס שבבעלות עסקו.
{{ח:תת|(ב)}} הפנקס יישמר לפחות עד תום שנה אחת לאחר הסרת הסימן הזמני מעל כלי הטיס.

{{ח:סעיף|50|הסרת סימן רישום זמני}}
{{ח:ת}} בעל כלי טיס יסיר ממנו את סימן הרישום הזמני לא יאוחר מהיום שבו תעבור הבעלות בכלי הטיס או החזקה בו לאדם אחר.

{{ח:קטע2|פרק 7|פרק שביעי: זיהוי כלי טיס ומוצרים הקשורים בו}}

{{ח:סעיף|51||תיקון: תשפ״ג}}
{{ח:ת}} {{ח:הערה|(בוטלה).}}

{{ח:סעיף|51א|הגדרות – {{ח:פנימי|פרק 7|פרק שביעי}}|תיקון: תשפ״ג}}
{{ח:ת}} {{ח:פנימי|פרק 7|בפרק זה}} –
{{ח:ת|סוג=הגדרה}} ”אפ״א“, ”מוצר“, ”מפרט טכני“ ו”פריט“ – כהגדרתם {{ח:חיצוני|תקנות הטיס (נוהלי תיעוד כלי טיס וחלקיהם)|בתקנות התיעוד}};
{{ח:ת|סוג=הגדרה}} ”תכן מאושר“ – כפי שהוא מפורט בתעודת סוג, לרבות תעודת סוג תוספת, או בתעודת יצרן חלקים או באפ״א, לפי העניין.

{{ח:סעיף|51ב|תנאים לסימון|תיקון: תשפ״ג}}
{{ח:ת}} לא יסמן אדם מוצר או פריט לפי {{ח:פנימי|פרק 7|פרק זה}}, אלא אם כן אותו אדם עמד בכל התנאים האלה:
{{ח:תת|(1)}} ייצר את המוצר או את הפריט האמור לפי אחד מאלה:
{{ח:תתת|(א)}} הוראות {{ח:חיצוני|תקנות הטיס (נוהלי תיעוד כלי טיס וחלקיהם)#פרק 6|הפרקים השישי}}, {{ח:חיצוני|תקנות הטיס (נוהלי תיעוד כלי טיס וחלקיהם)#פרק 7|השביעי}}, {{ח:חיצוני|תקנות הטיס (נוהלי תיעוד כלי טיס וחלקיהם)#פרק 10|העשירי}} {{ח:חיצוני|תקנות הטיס (נוהלי תיעוד כלי טיס וחלקיהם)#פרק 14|או הארבעה עשר לתקנות התיעוד}};
{{ח:תתת|(ב)}} לצורך יבוא לישראל, לפי הסכם בין מדינת ישראל ובין מדינה אחרת לעניין קבלת מוצרים או פריטים;
{{ח:תת|(2)}} וידא כי המוצר או הפריט האמור מתאים לתכן המאושר שלו וכשיר להפעלה בטוחה, ולעניין פריט המיוצר לפי אפ״א – הפריט מתאים לדרישות המפרט הטכני המתאים לאותו פריט וכשיר להפעלה בטוחה.

{{ח:סעיף|52|סימון כלי טיס|תיקון: תשע״א, תשפ״ג}}
{{ח:תת|(א)}} כלי טיס שנדרש לסמנו לשם קבלת תעודת כושר טיסה לפי {{ח:חיצוני|תקנות הטיס (נוהלי תיעוד כלי טיס וחלקיהם)#סעיף 73|תקנה 73 לתקנות התיעוד}}, למעט בלון מאויש, דאון או כלי טיס בלתי מאויש, יסומן באמצעות לוחית זיהוי חסינת אש, שמתקיימים לגביה כל אלה:
{{ח:תתת|(1)}} היא כוללת את הפרטים האמורים {{ח:פנימי|סעיף 55|בתקנה 55(א)}}, שיסומנו על גביה בשיטה של סימון חסין אש שאישר המנהל למי שייצר אותו;
{{ח:תתת|(2)}} היא קבועה למקומה בכלי הטיס כך שלא סביר שהיא תושחת או תוסר בזמן הפעלתו הרגילה של כלי הטיס, או שתאבד או שתושמד במקרה של תאונת טיס;
{{ח:תתת|(3)}} היא קבועה על גבי אחד מאלה:
{{ח:תתתת|(א)}} מקום בכלי הטיס שיש אליו גישה ליד הכניסה לכלי הטיס;
{{ח:תתתת|(ב)}} גוף כלי הטיס מבחוץ ליד משטחי הזנב שלו או אחרי דלת הכניסה האחורית ביותר של כלי הטיס לכיוון הזנב; ובלבד שהפרטים הכתובים בה ניתנים לקריאה מהקרקע.
{{ח:תת|(ב)}} בלון מאויש יסומן באמצעות לוחית זיהוי שמתקיימים לגביה התנאים כאמור בתקנת משנה (א)(1) ו־(2), שתחובר למעטפת הבלון בצורה מאובטחת (secured), ואם הדבר ישים – תמוקם כך שהפרטים הכתובים בה ניתנים לקריאה בידי מפעיל הבלון כשהבלון מנופח.
{{ח:תת|(ג)}} סל של בלון מאויש או מבער של בלון כאמור, אם מותקן בו, יסומנו, כל אחד, בסימון קבוע וברור, שבו יפורטו שם היצרן וכן מספר הפריט ומספרו הסידורי, או נתון מקביל להם, אם אישר זאת המנהל למי שייצר אותו.
{{ח:תת|(ד)}} דאון יסומן באמצעות לוחית זיהוי שמתקיימים לגביה התנאים כאמור בתקנת משנה (א)(1) ו־(2).
{{ח:תת|(ה)}} כלי טיס בלתי מאויש יסומן באמצעות לוחית זיהוי שמתקיימים לגביה התנאים כאמור בתקנת משנה (א)(1) ו־(2), שתהיה קבועה במקום בולט לעין ליד פתח הכניסה הראשית של כלי הטיס הבלתי מאויש או פתח התא הראשי שלו, ואם אין כאלה – על גבי צידו החיצוני של גוף כלי הטיס הבלתי מאויש, כך שהפרטים הכתובים בה ניתנים לקריאה מהקרקע.

{{ח:סעיף|52א|סימון מנוע כלי טיס|תיקון: תשמ״ב, תשפ״ג}}
{{ח:ת}} מנוע כלי טיס יסומן באמצעות לוחית זיהוי חסינת אש, שמתקיימים לגביה כל אלה:
{{ח:תת|(1)}} היא כוללת את הפרטים האמורים {{ח:פנימי|סעיף 55|בתקנה 55(א)}}, שיסומנו על גביה בשיטה של סימון חסין אש שאישר המנהל למי שייצר אותו;
{{ח:תת|(2)}} היא קבועה במקום נגיש על גבי המנוע וכך שלא סביר שהיא תושחת או תוסר בזמן הפעלתו הרגילה של המנוע, או שתאבד או שתושמד במקרה של תאונת טיס.

{{ח:סעיף|52ב|זיהוי סימני הלאומיות והרישום|תיקון: תשע״א, תשפ״ג}}
{{ח:תת|(א)}} נוסף על האמור {{ח:פנימי|סעיף 52|בתקנה 52}} לא יפעיל אדם כלי טיס אלא אם כן מותקנת על גביו לוחית זיהוי הכוללת את סימני הלאומיות והרישום של כלי הטיס.
{{ח:תת|(ב)}} לוחית זיהוי כאמור בתקנת משנה (א) תיקבע במקום בולט לעין ליד הכניסה הראשית לכלי הטיס, ובכלי טיס בלתי מאויש – במקום בולט לעין ליד פתח הכניסה הראשית לכלי הטיס או פתח התא הראשי שלו, ואם אין פתחים כאמור – על גבי צידו החיצוני של גוף כלי הטיס, כך שהפרטים הכתובים בה ניתנים לקריאה מהקרקע; הלוחית תהיה חסינת אש, ויתקיימו לגביה הוראות אלה:
{{ח:תתת|(1)}} היא תכלול את סימני הלאומיות והרישום של כלי הטיס, שיסומנו על גביה בשיטה של סימון חסין אש שאישר המנהל למי שייצר אותו;
{{ח:תתת|(2)}} היא תיקבע כך שלא סביר שהיא תושחת או תוסר בזמן הפעלתו הרגילה של כלי הטיס, או שתאבד או שתושמד במקרה של תאונת טיס.
{{ח:תת|(ג)}} הוראות {{ח:פנימי|סעיף 55|תקנה 55(ב) עד (ה)}} יחולו על לוחית זיהוי לפי תקנה זו, בשינויים המתחייבים.

{{ח:סעיף|53|סימון פרופלר, להב פרופלר או טבור פרופלר|תיקון: תשע״א, תשפ״ג}}
{{ח:תת|(א)}} פרופלר, להב פרופלר או טבור פרופלר, יסומן בסימון שמתקיימים לגביו כל אלה:
{{ח:תתת|(1)}} הוא יותקן על גבי משטח לא חיוני (non-critical surface), כך שמיקומו לא ישפיע על ביצועי הפרופלר, להב הפרופלר או טבור הפרופלר, לפי העניין;
{{ח:תתת|(2)}} הוא יכלול את הפרטים האמורים {{ח:פנימי|סעיף 55|בתקנה 55(א)}};
{{ח:תתת|(3)}} הוא יותקן כך שלא סביר שהוא יושחת או יוסר בזמן הפעלתו הרגילה של כלי הטיס, או שיאבד או שיושמד במקרה של תאונת טיס.
{{ח:תת|(ב)}} למעט פרופלר בעל פסיעה קבועה העשוי עץ, סימון כאמור בתקנת משנה (א) יהיה בשיטה של זיהוי חסין אש שאישר לו המנהל.

{{ח:סעיף|54||תיקון: תשמ״ו}}
{{ח:ת}} {{ח:הערה|(בוטלה).}}

{{ח:סעיף|55|פרטי הסימון|תיקון: תשמ״ב, תשפ״ג}}
{{ח:תת|(א)}} הסימון כאמור {{ח:פנימי|סעיף 52|בתקנות 52}}, {{ח:פנימי|סעיף 52א|52א}} {{ח:פנימי|סעיף 53|ו־53}} יכלול פרטים אלה:
{{ח:תתת|(1)}} שם היצרן;
{{ח:תתת|(2)}} הדגם;
{{ח:תתת|(3)}} מספר סידורי שקבע היצרן;
{{ח:תתת|(4)}} מספר תעודת הסוג, אם ניתנה;
{{ח:תתת|(5)}} מספר תעודת הייצור, אם ניתנה;
{{ח:תתת|(6)}} לגבי מנוע כלי טיס – ההספק הנקוב;
{{ח:תתת|(7)}} פרטים אחרים שקבע המנהל.
{{ח:תת|(ב)}} לא ישנה, יטשטש או יסיר אדם פרט מהפרטים האמורים בתקנת משנה (א) שסומנו בכלי טיס, מנוע כלי טיס, פרופלר, להב פרופלר או טבור פרופלר, ולא יוסיף על פרטים שסומנו כאמור, אלא אם כן אישר לו זאת המנהל.
{{ח:תת|(ג)}} לא יקבע אדם לוחית זיהוי לפי {{ח:פנימי|סעיף 52|תקנות 52}} {{ח:פנימי|סעיף 52א|ו־52א}} ולא יסיר אדם לוחית זיהוי שנקבעה כאמור, אלא אם כן אישר לו זאת המנהל.
{{ח:תת|(ד)}} על אף הוראות תקנות משנה (ב) ו־(ג), רשאי אדם המבצע פעולות בדק –
{{ח:תתת|(1)}} להסיר פרט מהפרטים האמורים בתקנת משנה (א) שסומנו בכלי טיס, מנוע כלי טיס, פרופלר, להב פרופלר או טבור פרופלר, לשנות פרט כאמור או לקבוע פרט כאמור;
{{ח:תתת|(2)}} להסיר לוחית זיהוי שנקבעה לפי {{ח:פנימי|סעיף 52|תקנות 52}} {{ח:פנימי|סעיף 52א|או 52א}}, אם הדבר דרוש לשם ביצוע פעולות הבדק;
{{ח:תת}} ובלבד שהוא עושה כן לפי שיטה שאישר לו המנהל לשם כך, ושעם סיום פעולת הבדק, מוסיפות להתקיים בכלי הטיס, במנוע כלי הטיס, בפרופלר, בלהב הפרופלר או בטבור הפרופלר, שבו בוצעה הפעולה, הוראות {{ח:פנימי|סעיף 52|תקנות 52}}, {{ח:פנימי|סעיף 52א|52א}} {{ח:פנימי|סעיף 53|או 53}}, לפי העניין.
{{ח:תת|(ה)}} לא יקבע אדם לוחית זיהוי שהוסרה לפי תקנת משנה (ד) על גבי כלי טיס, מנוע כלי טיס, פרופלר, להב הפרופלר או טבור הפרופלר, למעט כלי הטיס, מנוע כלי הטיס, הפרופלר, להב הפרופלר או טבור הפרופלר שממנו הוסרה, לפי העניין.

{{ח:סעיף|56|סימון פריט|תיקון: תשמ״ב, תשפ״ג}}
{{ח:תת|(א)}} פריט המיוצר לפי {{ח:חיצוני|תקנות הטיס (נוהלי תיעוד כלי טיס וחלקיהם)#פרק 10|הפרק העשירי לתקנות התיעוד}}, יסומן בסימון בר־קיימא וקריא הכולל את כל הפרטים האלה:
{{ח:תתת|(1)}} אחד מאלה:
{{ח:תתתת|(א)}} שם בעל תעודת יצרן החלקים;
{{ח:תתתת|(ב)}} הסימן המסחרי של בעל תעודת יצרן החלקים;
{{ח:תתתת|(ג)}} הסמל (symbol) של בעל תעודת יצרן החלקים;
{{ח:תתתת|(ד)}} סימן מזהה אחר שאישר המנהל לבעל תעודת יצרן החלקים;
{{ח:תתת|(2)}} מספר הפריט;
{{ח:תתת|(3)}} האותיות ”CAAI-PMA“.
{{ח:תת|(ב)}} פריט המיוצר לפי אפ״א יסומן בסימון בר־קיימא וקריא הכולל את כל הפרטים האלה:
{{ח:תתת|(1)}} אחד מאלה:
{{ח:תתתת|(א)}} שם בעל האפ״א;
{{ח:תתתת|(ב)}} הסימן המסחרי של בעל האפ״א;
{{ח:תתתת|(ג)}} הסמל (symbol) של בעל האפ״א;
{{ח:תתתת|(ד)}} סימן מזהה אחר שאישר המנהל לבעל האפ״א;
{{ח:תתת|(2)}} מספר הפריט;
{{ח:תתת|(3)}} המספר המלא של המפרט הטכני כאמור באפ״א (TSO number and letter of designation);
{{ח:תתת|(4)}} סימונים אחרים שיש לסמנם לפי האפ״א הישים;
{{ח:תתת|(5)}} המספר הסידורי של הפריט, תאריך ייצורו או שניהם יחד.

{{ח:סעיף|57|סימון פריט חיוני|תיקון: תשמ״ב, תשפ״ג}}
{{ח:ת}} נוסף על כל סימון הנדרש לפי הוראות {{ח:פנימי|פרק 7|פרק זה}}, פריט חיוני (Critical part) יסומן בסימון בר־קיימא וקריא הכולל את המספר הסידורי הייחודי של אותו פריט; בתקנה זו – ”פריט חיוני“ – פריט שנקבעו לגביו בפרק ”הגבלות כושר טיסה“ (Airworthiness Limitations) בספר התחזוקה של היצרן (Manufacturer's maintenance manual) או בהוראות לעניין כשירות אווירית נמשכת (Instructions for Continued Airworthiness), מועדי החלפה (Replacement time), פרקי זמן לביקורת (Inspection interval) או הוראות אחרות הנוגעות להחלפה או לביקורת.

{{ח:סעיף|57א|סימון שונה|תיקון: תשפ״ג}}
{{ח:תת|(א)}} אדם החייב בסימונו של פריט לפי {{ח:חיצוני|תקנות הטיס (נוהלי תיעוד כלי טיס וחלקיהם)|תקנות התיעוד}}, הסבור שגודל הפריט אינו מאפשר סימון לפי הוראות {{ח:פנימי|פרק 7|פרק זה}}, כולן או מקצתן, או שקיימים טעמים אחרים שבגללם אין הסימון כאמור מעשי, רשאי לבקש את אישור המנהל לסימון שונה.
{{ח:תת|(ב)}} אישר המנהל לאדם כאמור סימון שונה, יצרף אותו אדם את המידע הנדרש לגבי הפריט לפי הוראות {{ח:פנימי|פרק 7|פרק זה}} לכל פריט כאמור או לאריזתו, כפי שהורה לו המנהל.

{{ח:קטע2|פרק 8|פרק שמיני: קביעת סימני לאומיות ורישום}}

{{ח:סעיף|58|שיטת סימון|תיקון: תשמ״ו}}
{{ח:תת|(א)}} סימני הלאומיות והרישום של כלי טיס –
{{ח:תתת|(1)}} ייצבעו על גבי כלי הטיס או ייקבעו על גביו באופן יציב;
{{ח:תתת|(2)}} יהיו בקווים ישרים ולא יהיו מעוטרים או מקושטים;
{{ח:תתת|(3)}} יהיו בצבע נוגד לצבע הרקע.
{{ח:תת|(ב)}} אדם רשאי לקבוע על גבי כלי הטיס את סימני הלאומיות והרישום שלו באופן ארעי כך שיהיו ניתנים למחיקה או להורדה מידיים אם כלי הטיס מיועד למסירה מידית לקונה מחוץ לישראל או אם ניתן לכלי הטיס סימן רישום זמני.

{{ח:סעיף|59|כלי טיס ללא סימני לאומיות ורישום}}
{{ח:תת|(א)}} אדם רשאי להפעיל כלי טיס שלא קבועים על גביו סימני הלאומיות והרישום, כאמור בתקנות אלה, אם נתקיימו לגביו, להנחת דעת המנהל, תנאים אלה:
{{ח:תתת|(1)}} הוא מופעל למטרת תצוגה או לצורך הסרטה;
{{ח:תתת|(2)}} הוא מופעל באתר התצוגה בלבד, בין מספר אתרי תצוגה או בין בסיס כלי הטיס לבין אתר התצוגה; תנאי זה לא יחול על טיסות אימון וטיסות ניסוי של כלי טיס לצורך תצוגה;
{{ח:תתת|(3)}} אם הטיסה היא בתחום הפיקוח של שדה התעופה ממנו הוא ממריא – הוא מופעל באישור מוקדם של המנהל;
{{ח:תתת|(4)}} אם הטיסה היא מחוץ לתחום שדה התעופה כאמור – הוא מופעל בהתאם לתכנית טיסה שהוגשה ושניתן לגביה היתר כדין ובה תיאור הסימנים שייקבעו על גביו.
{{ח:תת|(ב)}} לא יפעיל אדם כלי טיס כאמור בתקנת משנה (א) במדינת חוץ, אלא אם אותה מדינה נתנה הסכמתה לכך.

{{ח:סעיף|60|קביעת סימנים|תיקון: תשפ״ד}}
{{ח:תת|(א)}} מפעיל כלי טיס יסמן על גבי כלי הטיס את סימני הלאומיות הישראליים שהקצה לו הרשם, לימינם יסומן מקף, ולאחריהם יבואו סימני הרישום של כלי הטיס שהקצה לו הרשם.
{{ח:תת|(ב)}} מפעיל כלי טיס מוגבל או כלי טיס נסיוני, או מפעיל כלי טיס שניתנה לגביו תעודת כושר טיסה זמנית, יקבע בנוסף לסימני הלאומיות והרישום של כלי הטיס, בסמוך לכל כניסה לתא הטייס ולתא הנוסעים או לתא המטען, בעברית ובאנגלית, את המילים: ”מוגבל – Restricted“, ”נסיוני – Experimental“, או ”כשר זמנית לטיסה – Provisional Airworthiness“, לפי הענין, באותיות שגבהן אינו פחות מחמישה ס״מ ואינו יותר מחמישה־עשר ס״מ.

{{ח:סעיף|61|מקום הסימנים על גבי אוירון או דאון|תיקון: תשמ״ו, תשע״א}}
{{ח:תת|(א)}} מפעיל אוירון או דאון יקבע את סימני הלאומיות והרישום לפי תקנות אלה על גבי משטחי הזנב האנכיים שלו או בצידי גופו; הסימנים ייקבעו במקביל לציר האורך של האוירון או הדאון כלהלן:
{{ח:תתת|(1)}} אם נקבעו על גבי משטחי הזנב האנכיים יסומנו שני המשטחים של זנב אנכי יחיד, או המשטחים החיצוניים של זנב בעל מספר מייצבים אנכיים;
{{ח:תתת|(2)}} אם נקבעו על גבי משטחי הגוף, יסומנו שני צידי הגוף, בין הכנף לבין המייצב האופקי, אולם אם חיפויי מנוע או אבזר אחר מצויים באזור זה ומהווים חלק בלתי נפרד משטחי הגוף הצדיים, רשאי המפעיל לקבוע את הסימנים על גבי חיפויי המנוע או על גבי אותו אבזר.
{{ח:תת|(ב)}} מפעיל אוירון יקבע את סימני הלאומיות והרישום לפי תקנות אלה, בנוסף לאמור בתקנת משנה (א), גם על המשטח התחתון של הכנף השמאלית, כשהקצה העליון של הסימנים מופנה כלפי כיוון הטיסה.

{{ח:סעיף|62|מקום הסימנים על גבי רוטור־קרפט}}
{{ח:ת}} מפעיל רוטורקרפט יקבע את הסימנים הנדרשים על פי תקנות אלה על גבי אלה:
{{ח:תתת|(1)}} המשטח התחתון של גוף הרוטורקרפט, או של תא הנוסעים או של תא המטען שלו, כשהקצה העליון של הסימנים מופנה כלפי צידו השמאלי של גוף הרוטורקרפט;
{{ח:תתת|(2)}} המשטחים הצדיים של גוף הרוטורקרפט, מתחת לחלונות, קרוב ככל האפשר לתא־הטייס.

{{ח:סעיף|63|מקום הסימנים על בלון חפשי}}
{{ח:ת}} מפעיל בלון חפשי יקבע את הסימנים הנדרשים על פי תקנות אלה בשני מקומות נוגדים, הנמצאים על קטרו המקסימלי האופקי של הבלון.

{{ח:סעיף|64|גודל סימני הלאומיות והרישום|תיקון: תשמ״ו}}
{{ח:תת|(א)}} מפעיל כלי טיס יקבע על גביו סימני לאומיות ורישום בגודל כאמור בתקנה זו.
{{ח:תת|(ב)}} הספרה והאותיות יהיו בגובה שווה.
{{ח:תת|(ג)}} גובה הסימנים יהיה כלהלן:
{{ח:תתת|(1)}} באוירון או בדאון –
{{ח:תתתת|(א)}} על גבי משטחי הגוף או על גבי משטחי הזנב האנכיים בגובה של לפחות שלושים ס״מ;
{{ח:תתתת|(ב)}} על הכנפיים בגובה של לפחות חמישים ס״מ.
{{ח:תתת|(2)}} בספינת אויר או בבלון חפשי – בגובה של לפחות חמישים ס״מ;
{{ח:תתת|(3)}} ברוטורקרפט –
{{ח:תתתת|(א)}} במשטחים תחתונים – בגובה של לפחות ארבע חמישיות מרחבו של גוף הרוטורקרפט או חמישים ס״מ, לפי הנמוך שבין שניהם;
{{ח:תתתת|(ב)}} במשטחים צדיים – בגובה ככל הניתן עד חמישה־עשר ס״מ, אך לא פחות מחמישה ס״מ.
{{ח:תת|(ד)}} כל אות וסיפרה יהיו ברוחב של שני שליש מגבהן; אולם רחבן של האותיות הלטיניות ”W“ ו־”M“ יכול להיות שווה לגבהן, ורחבה של האות ”I“ יהיה שישית מגבהה.
{{ח:תת|(ה)}} קווי כל אות וסיפרה יהיו בעובי של שישית מגבהן.
{{ח:תת|(ו)}} ארכו של המקף בסימני הלאומיות והרישום יהיה שווה לשני שלישים מגובה האותיות.
{{ח:תת|(ז)}} המרחק בין כל אות ואות ובין אות וסיפרה יהיה לפחות רבע מרחבן.
{{ח:תת|(ח)}} במקרה שבו גדלו של אחד מהמשטחים שעל גביו יש לקבוע סימנים כאמור {{ח:פנימי|סעיף 61|בתקנה 61}} אינו מספיק כדי שייקבעו על גביו סימנים בגודל שנקבע בתקנה זו, ואילו גדלו של המשטח האחר מספיק לצורך זה, ייקבעו סימנים בגודל שנקבע בתקנה זו על המשטח הגדול שביניהם. במקרה שבו אף אחד מהמשטחים אינו גדול מספיק לקביעת הסימנים בגודל הדרוש, יהיו הסימנים גדולים ככל שניתן והם ייקבעו על גבי המשטח הגדול שביניהם; אם גדלו של כל משטח שעל גביו יש לקבוע את הסימנים כאמור {{ח:פנימי|סעיף 62|בתקנות 62}} {{ח:פנימי|סעיף 63|ו־63}} אינו מספיק לקביעת הסימנים בגודל הדרוש, ייקבעו על גבי המשטח סימנים גדולים ככל הניתן.
{{ח:תת|(ט)}} הספרה והאותיות באוירון או בדאון, יהיו בגובה, בעובי וברווח זהים בשני צידיו.

{{ח:סעיף|65|סימון שונה|תיקון: תשמ״ו}}
{{ח:תת|(א)}} על אף האמור {{ח:פנימי|פרק 8|בפרק זה}}, רשאי מפעיל כלי טיס שתצורתו אינה מאפשרת לסמנו כאמור {{ח:פנימי|פרק 8|בפרק זה}} להגיש למנהל בקשה לסימון שונה.
{{ח:תת|(ב)}} המנהל רשאי, לפי שיקול דעתו, להתיר סימון שונה בתנאים שהוא יקבע.

{{ח:סעיף|66|סימני לאומיות ורישום במקומות נוספים}}
{{ח:ת}} מפעיל כלי טיס רשאי לקבוע עליו סימני לאומיות ורישום כקבוע בתקנות אלה במקומות נוספים על הקבועים בתקנות אלה.

{{ח:סעיף|67|סימון כלי טיס ליצוא}}
{{ח:תת|(א)}} יצרן כלי טיס בישראל, המייצרו לשם יצואו למדינת חוץ, רשאי לקבוע על גביו סימנים כדרוש על פי דיני מדינת החוץ.
{{ח:תת|(ב)}} לא יפעיל אדם בישראל כלי טיס המסומן כאמור בתקנת משנה (א), אלא אם כלי הטיס מופעל בטיסות ניסוי ותצוגה לתקופה מוגבלת בעת אמוני היכרות בכלי הטיס על־ידי טייסי הקונה, או בטיסת העברה לקונה במדינת החוץ.

{{ח:סעיף|68|הסרת סימני הלאומיות והרישום}}
{{ח:ת}} נמכר כלי טיס הרשום בפנקס לאדם שאינו אזרח ישראלי, יסיר מעליו הבעל הרשום בפנקס, לפני מסירת כלי הטיס לקונה, את סימני הלאומיות והרישום הישראליים.

{{ח:קטע2|פרק 9|פרק תשיעי: הוראות שונות}}

{{ח:סעיף|69|ערר על פעולות הרשם}}
{{ח:תת|(א)}} אדם הרואה עצמו נפגע על ידי החלטת הרשם לפי תקנות אלה רשאי לערור בפני השר.
{{ח:תת|(ב)}} ערר כאמור בתקנת משנה (א) יש להגיש בכתב תוך 15 יום מיום מסירת החלטת הרשם לידיו. נשלחה הודעה בדבר החלטת הרשם בדואר רשום, יראוה כאילו נמסרה בתום 72 שעות מיום קבלתה על ידי הדואר.
{{ח:תת|(ג)}} השר רשאי לקבל את הערר, לדחותו, לשנות את החלטת הרשם או להחזיר את הענין לרשם עם הוראות להחלטה מחדש.
{{ח:תת|(ד)}} סמכות השר לפי תקנה זו אינה ניתנת לאצילה.

{{ח:סעיף|70|ביטול {{ח:חיצוני|חוק הטיס|תוספת א׳ לחוק הטיס, 1927}}}}
{{ח:ת}} {{ח:חיצוני|חוק הטיס|תוספת א׳ לחוק הטיס, 1927}} – בטלה.

{{ח:סעיף|71|הוראות מעבר}}
{{ח:ת}} כלי טיס שהיו רשומים בפנקס שהתנהל לפי {{ח:חיצוני|חוק הטיס|החוק}} ערב תחילתן של תקנות אלה יראו אותם כאילו נרשמו בהתאם להוראות תקנות אלה, אולם רשאי בעל כלי טיס כאמור לזהות את כלי הטיס והמוצרים הקשורים בו ולקבוע סימני לאומיות ורישום בתקופה של תשעה חדשים מיום תחילתן של תקנות אלה לפי {{ח:פנימי|פרק 7|הפרקים השביעי}} {{ח:פנימי|פרק 8|והשמיני לתקנות אלה}}.

{{ח:סעיף|72|עונשין|תיקון: תש״ם}}
{{ח:ת}} העובר על הוראה מהוראות תקנות אלה, דינו – מאסר ששה חדשים או קנס 1000 שקלים.

{{ח:סעיף|73|תחילה}}
{{ח:ת}} תחילתן של תקנות אלה היא שלושה חדשים לאחר פרסומן; הוראות {{ח:פנימי|פרק 7|הפרקים השביעי}} {{ח:פנימי|פרק 8|והשמיני של תקנות אלה}} יחולו על כלי טיס {{ח:פנימי|סעיף 71|שתקנה 71}} חלה עליהם בתום שנה מיום הפרסום של תקנות אלה.

{{ח:סעיף|74|השם}}
{{ח:ת}} לתקנות אלה ייקרא ”תקנות הטיס (רישום כלי טיס וסימונם), תשל״ד–1973“.

{{ח:קטע2|תוספת|תוספת}}
{{ח:קטע3||בקשה לרישום כלי טיס}}

{{ח:סעיף*}}
{{ח:ת}} {{ח:הערה|(הטופס הושמט)}}

{{ח:חתימות|כ״ח באב תשל״ג (26 באוגוסט 1973)}}
* '''שמעון פרס'''
שר התחבורה
{{ח:סוגר}}
{{ח:סוף}}
[[קטגוריה:בוט חוקים]]